পি.এম.না জয়পুরদা সিপেত:ইন্সতিত্যুৎ ওফ পেত্রোকেমিকেলস তেক্নোলোজী শঙ্গাখ্রে

প্রধান মন্ত্রী, শ্রী নরেন্দ্র মোদীনা জয়পুরদা ভিদিও কনফরেন্সকী খুৎথাংদা সিপেত:ইন্সতিত্যুৎ ওফ পেত্রোকেমিকেলস তেক্নোলোজী শঙ্গাখ্রে। মহাক্না রাজস্থানগী বনস্বারা, সিরোহি, হনুমানগর অমসুং দাউসা দিস্ত্রীক্তা অনৌবা মেদিকেল কোলেজ মরি অমসু উরেপ উয়ুং তমখ্রে। প্রধান মন্ত্রীনা রাজস্থানগী মীয়াম্বু অনৌবা কোলেজ মরি অমসুং সিপেত ইন্সতিত্যুৎকীদমক হরাওবা ফোংদোকখি। ২০১৪গী মতুংদা, রাজস্থানগীদমক মেদিকেল কোলেজ ২৩ কেন্দ্র সরকারনা অয়াবা পীখ্রে অমসুং মেদিকেল কোলেজ ৭না হান্ননা থবক হৌখ্রে। মীয়াম পুনবা অসিদা ৱা ঙাংলদুনা, প্রধান মন্ত্রীনা হায়খি চহি ১০০গী মনুংদা খ্বায়দগী চাওবা লায়চৎ অসিনা মালেম অসিদা হেলথ সেক্তরদা পারা অমা তম্বিরে। লৈবাক খুদিংমক ক্রাইসিস অসিগা মরী লৈননা মাগী মাগী থবক্তা মথৌ চিন্নরি। ভারতসু অৱা-অনা তারবা মতম অসিদা শক্তি, মরোমদোম লেপচবা হেনগৎপা ঙম্নবা ৱারেপ লৌখি। প্রধান মন্ত্রীনা পনখি মদুদি লৌউবা অসিনা মরুওইবা ওইবা মরম্না, গুজরাতকী চীফ মিনিস্তর অমা ওইনা, মহাক্না লৈবাক অসিগী হেলথ সেক্তরদা অৱাৎপা লৈরিবা অসি খঙই অমসুং প্রধান মন্ত্রী অমা ওইনা মহাক্না লেপ্পা লৈতনা মসিবু লৌথোক্নবা হোৎনরি। মহাক্না হায়খি মদুদি “লৈবাক অসিগী হেলথ সেক্তর অসি অওনবা অমা পুরক্নবা ঐখোয়না লৈবাক্কী ওইনা চংশিনবা অমসুং নেস্নেল হেলথ পোলিসীদা থবক তৌই। স্বাচ্ছ ভারত অভিয়ান্দগী আয়ুশমান ভারত অমসুং হৌজিক্না আয়ুশমান ভারত দিজ্তেল মিসন, অসুম্বা হোৎনরিবা অসি চংশিল্লিবা অসিগী শরুক অমনি,” হায়না প্রধান মন্ত্রীনা হায়খি। মহাক্না হায়খি মদুদি রাজস্থানগী মীওই লাখ অহুম মখায়মুক আয়ুশমান ভারত য়োজনাগী মখাদা লেম্না লায়েং ফংখ্রে অমসুং রাজ্য অসিদা হেলথ অমসুং ৱেলনেস লাখ অনি তঙ্খায়মুক থবক হৌখ্রে। প্রধান মন্ত্রীনা হায় মদুদি লৈবাক অসিগী কাচিন কোয়া পুম্বদা মেদিকেল কোলেজ নত্ত্রগা সুপর-স্পেসিএলিতী হোস্পিতালশিংনা মখোয়গী নেতৱার্কশিং অসি শন্দোকপা অমা মরু ওইরি। “ঙসিদি অপেনবা অমগা লোয়ননা হায়বা য়াই মদুদি ভারতনা এ.আই.আই.এম.এস. ৬কী মথক্তা য়াম্না লিংবা এ.আই.আই.এম.এস. ২২গী মথক্তা লৈখ্রে,” হায়না মহাক্না মখা তাখি। প্রধান মন্ত্রীনা হায় মদুদি হৌখিবা চহি ৬-৭ অসিদা মেদিকেল কোলেজ ১৭০ হেন্না লিংখৎখি অমসুং অনৌবা মেদিকেল কোলেজ ১০০গী মথক্তা থবকশিং য়াংশিনখি। ২০১৪দা, লৈবাক অসিদা মেদিকেলগী অন্দরগ্রেজুএত অমসুং পোস্তগ্রেজুএত অপুনবা সীত মশিং অসি চাওরাক্না ৮২০০০ লোম ওইখি। ঙসিদি মখোয়গী মশিং অসি ১৪০,০০০দা হেনগৎখ্রে। রেগুলেসন অমসুং লৈঙাক্কী লমদসু, প্রধান মন্ত্রীনা হায় মদুদি নেস্নেল মেদিকেল কম্মিসন লাকপদগী হৌখিবা মতমদা লৈরম্বা অৱা-অনা অমসুং ৱাহংশিং কোকখ্রে। শ্রী মোদীনা হায়খি মদুদি হেলথকেয়রদা লৈরিবা স্কীল লৈরবা মীওইশিং অসিনা হেলথকা মরী লৈনবা থবকশিং অসিদা হকথেংননা শাফু পীরি। মসি কোরোনা মনুংদা অওইননা তারি। কেন্দ্র সরকারগী ‘ভেক্সিন লেম্না, পুম্নমক্কী ভেক্সিন” কেম্পেন মায় পাকপনা মসিগী মমি তারি। ঙসি, ভারত্তা কোরোনা ভেক্সিন দোজ কোতি ৮৮ হেন্না কাপথোকখ্রে, হায়না প্রধান মন্ত্রীনা হায়খি। প্রধান মন্ত্রীনা হায়খি মদুদি অজাদীকা অমৃত মহোৎসবকী মতম অসিদা, থাক ৱাংনা হৈ-শিংলবা অসিনা ভারতপু মপাঙ্গল কনখৎহনবতা নত্তনা মরোমদোম ওইজবা ভারত অমা ওইনবগী ৱারেপ ফংবদা চাওরবা থৌদাং অমসু লৌগনি। হৈ-শিংলবা মেনপাৱর অসি পেত্রোকেমিকেল ইন্দস্ত্রীগুম্বা ইন্দস্ত্রীশিং য়াম্না থুনা চাউখৎনবা হোৎনবদা য়াম্না তঙাইফদবা ওই। মহাক্না হায় মদুদি পেত্রোকেমিকেল তেক্নোলোজীগী অনৌবা ইন্সতিত্যুৎ অসিনা নহা লাখ কয়া অমা অনৌবা ওইরকপা য়াবা ফংলগনি। মহাক্না মহাক্কী মুখ্য মন্ত্রী ওইরিঙৈগী থবকশিং অমসুং মহাক্না রাজ্য অসিদা হৌজিক্না ইনর্জী য়ুনিভর্লিতী হায়রিবা, পন্দীদ দীদয়াল পেত্রোলিয়ন য়ুনিভর্সিতী লিংখৎপা অমসুং য়োকখৎনবা হোৎনখিববু নিংশিংখি। প্রধান মন্ত্রীনা উৎখি মদুদি বার্মরদা লৈরিবা রাজস্থান রিফাইনরী প্রোজেক্ত অসি লুপা কোতি ৭০,০০০ হেনবা শেন্থং অমগা লোয়ননা য়াম্না থুনা থবকশিং অসি চংশিল্লি। রাজ্য অসিদা সিতী গ্যাস দিস্ত্রিব্যুসনগী মরমদা ৱা ঙাংলদুনা প্রধান মন্ত্রীনা হায়খি মদুদি ২০১৪ ফাওবদা সিতী গ্যাস দিস্ত্রিব্যুসনগী রাজ্যগী অয়াবা পীবা অসি সহর অমখক্তা ওইখি, অদুবু হৌজিক্তি রাজ্য অসিগী দিস্ত্রীক্ত ১৭ সিতী গ্যাস দিস্ত্রিব্যুসনগী অয়াবা পীখ্রে। লাক্কদৌরিবা চহিশিং অসিদা, রাজ্য অসিগী দিস্ত্রীক্ত পুম্বা পাইপ গ্যাস নেতৱার্ক লৈরগনি। মহাক্না তোইলেৎশিং, ইলেক্ত্রিসিতী, গ্যাস কন্নেকনশিং পীদুনা ইজ ওপ লিবিং হৌদোকখি। মহাক্না হায়খি ঙসিদি রাজ্য অসিদা ইমুং লাখ ২১না জল জীবন মিসনগী মখাদা পাইপকী ঈশিং ফংলি। রাজস্থান চাউখৎপনা, ভারতকী চাউখৎপদা খোঙজেল য়াংখৎলি হায়না মহাক্না লাওথোকখি” অমসুং হায়খি মদুদি রাজস্থান্দা লায়রবা ইমুং লাখ ১৩ হেন্না পক্কা য়ুম শাখ্রে।